**Уважаеми седмокласници,**

Във връзка с изпълнение на дейностите утвърдени със Заповед № РД 09-2121/28.08.2020 г. на Министъра на образованието и науката за определяне на дати за провеждане на Националните външни оценявания (НВО) в 4 клас, в 7 клас и в 10 клас през учебната 2020/2021 г. и на графици на дейности **от 15 февруари до 19 февруари 2021 г.** **вкл.** се подават заявления за явяване на изпит по чужд език в VII клас и заявленията се регистрират в софтуерния продукт.

При присъствено провеждане на учебните занятия заявленията за явяване на изпит по чужд език в VII клас да се предоставят в деловодството на училището.

При провеждане на учебни занятия от разстояние в електронна среда, заявленията за явяване на изпит по чужд език в VII клас ще се подават електронно.

**За целта:**

1.На сайта на училището е публикувано заявление за полагане на изпит от НВО по чужд език в края на VII клас.

2.Заявлението трябва да се изтегли, попълни, подпише от ученика и родителя/настойника, да се сканира/снима и да се изпрати на ел. поща на училището: **oukomarevo@abv.bg** **в срок от 15-19.02.2021 г.** **вкл.**

3.На 19.02.2021 г. до 15.00 ч. ученикът ще бъде уведомен по телефона лично за регистрираното в софтуерния продукт заявление.